Návrh

**VYHLÁŠKA**

**Ministerstva financií Slovenskej republiky**

z ........... 2013,

**ktorou sa vykonávajú niektoré ustanovenia zákona č. .../2013 Z. z. o presadzovaní práv duševného vlastníctva colnými orgánmi**

Ministerstvo financií Slovenskej republiky podľa § 40 zákona č. .../2013 Z. z. o presadzovaní práv duševného vlastníctva colnými orgánmi ustanovuje:

**§ 1**

Vzor tlačiva na podávanie žiadosti o prijatie opatrenia na domácom trhu je uvedený v prílohe č. 1.

**§ 2**

Vzor tlačiva na podávanie žiadosti o predĺženie doby uplatňovania rozhodnutia o žiadosti o prijatie opatrenia na domácom trhu je uvedený v prílohe č. 2.

**§ 3**

**Spôsob výpočtu nákladov na uskladnenie zaisteného tovaru**

(1) Za uskladnenie zaisteného tovaru v skladoch colného úradu sa platí skladné vo výške:

a) 5 % z hodnoty uskladneného tovaru, ak uskladnenie tovaru nepresahuje päť dní vrátane dňa, v ktorom sa tovar uskladnil,

b) 10 % z hodnoty uskladneného tovaru, ak uskladnenie tovaru presahuje päť dní a nepresahuje jeden mesiac.

(2) Náklady na uskladnenie tovaru v poštových zásielkach sa určia vo výške 10 % z hodnoty uskladneného tovaru za každý začatý mesiac uskladnenia.

(3) Úhrnná suma skladného sa zaokrúhľuje na eurocenty do 0,005 eura nadol a od 0,005 eura vrátane nahor.

**§ 4**

Táto vyhláška nadobúda účinnosť 1. januára 2014.

**Peter Kažimír**

podpredseda vlády a minister financií

Slovenskej republiky

Príloha č. 1

k vyhláške č. .../2013 Z. z.

**VZOR**

|  |  |
| --- | --- |
| **ŽIADOSŤ O PRIJATIE OPATRENIA NA DOMÁCOM TRHU** | |
| **1. Údaje o žiadateľovi**  **(oprávnená osoba podľa § 2 písm. a) zákona č. .../2013 Z. z.):**  Obchodné meno/názov:  Identifikačné  číslo:  Titul, meno a priezvisko:  Funkcia:  Sídlo/adresa miesta podnikania/adresa trvalého pobytu:  PSČ, mesto (obec):  Štát:  Telefónne číslo:  Číslo faxu:  E-mailová adresa: | **Potvrdenie o prijatí žiadosti o prijatie**  **opatrenia na domácom trhu:**  Dátum:  Podpis a odtlačok  úradnej pečiatky: |
| **3. Právo duševného vlastníctva:**  □ Právo ochranných známok  □ Dizajnové právo  □ Autorské právo a práva súvisiace  s autorským právom  □ Právo označení pôvodu výrobkov  a zemepisných označení výrobkov  □ Patentové právo  □ Dodatkové ochranné osvedčenie  na liečivá  □ Dodatkové ochranné osvedčenie  na výrobky na ochranu rastlín  □ Právo k novým odrodám rastlín  a plemenám zvierat  □ Právo topografií polovodičových  výrobkov  □ Právo úžitkových vzorov |
| **2. Status žiadateľa:**  □ držiteľ práva duševného vlastníctva  □ iná osoba |
| **4. Údaje o tovare, pri ktorom sa žiada**  **o ochranu práva duševného vlastníctva**  **podľa bodu 3:**  Počet/čísla príloh: | **5. Údaje o tovare, ktorým sa porušuje**  **právo duševného vlastníctva podľa**  **bodu 3:**  Počet/čísla príloh: |
| **6. Údaje o zástupcovi**  **(podľa § 3 ods. 7 zákona č. .../2013 Z. z.):**    Obchodné meno/názov: Telefónne číslo:  Titul, meno a priezvisko: Číslo faxu:  Poštová adresa: E-mailová adresa: | |
| **7.** Súhlas so zverejnením osobných údajov: □ Áno □ Nie | |
| **8.** Mesto (obec) a štát: Dátum: Podpis žiadateľa: | |
| **SPÔSOB VYBAVENIA ŽIADOSTI O  PRIJATIE OPATRENIA**  **NA DOMÁCOM TRHU** | |
| □ Žiadosť sa schvaľuje.  Opatrenie na domácom trhu sa prijíma od .................................... do ....................................  Dátum:  Podpis osoby konajúcej v mene  Finančného riaditeľstva Slovenskej republiky  a odtlačok úradnej pečiatky: | |
| □ Žiadosť sa zamieta rozhodnutím č. ........................................... zo dňa ..............................  Dátum:  Podpis osoby konajúcej v mene  Finančného riaditeľstva Slovenskej republiky  a odtlačok úradnej pečiatky: | |

**Vysvetlivky:**

1. Žiadosť sa vypĺňa tlačenými písmenami. V odseku 1 sa uvádzajú údaje o žiadateľovi. Obchodné meno, titul, meno a priezvisko alebo názov žiadateľa sa uvádza podľa zápisu v obchodnom registri alebo v živnostenskom registri. Pri označení štátu sa použije dvojmiestny alfabetický kód podľa normy ISO 3166. Pri uvedení identifikačného čísla sa uvádza identifikačné číslo pre daň z pridanej hodnoty alebo daňové identifikačné číslo, ak identifikačné číslo pre daň z pridanej hodnoty nebolo pridelené. Iné identifikačné číslo sa uvádza, ak bolo žiadateľovi so sídlom na území tretieho štátu pridelené na daňové účely príslušným orgánom tohto štátu.

2. V odseku 2 sa pri uvedení statusu žiadateľa vyznačí zodpovedajúce políčko. Ak sa vyznačí políčko „iná osoba“, ide o osobu podľa čl. 3 nariadenia EP a Rady (EÚ) č. 608/2013.

3. V odseku 3 sa vyznačí zodpovedajúce políčko.

4. V odseku 4 sa uvádza počet alebo čísla príloh k žiadosti obsahujúce údaje o tovare, pri ktorom sa žiada o ochranu práva duševného vlastníctva vyznačeného v odseku 3.

5. V odseku 4 sa uvádza počet alebo čísla príloh k žiadosti obsahujúce údaje o tovare, ktorým sa porušuje právo duševného vlastníctva vyznačeného v odseku 3.

6. V odseku 6 sa uvádzajú údaje o zástupcovi oprávneného zastupovať žiadateľa pri úkonoch súvisiacich s prijímaním opatrení na domácom trhu na základe rozhodnutia o schválení žiadosti o prijatie opatrenia na domácom trhu.

7. V odseku 7 sa uvádza súhlas so zverejnením osobných údajov uvedených v odsekoch 1 a 6.

8. V odseku 8 sa uvádza miesto, štát a dátum podania žiadosti a podpis žiadateľa.

9. Odseky sivej farby vyplní Finančné riaditeľstvo Slovenskej republiky.

Príloha č. 2

k vyhláške č. .../2013 Z. z.

**VZOR**

|  |  |
| --- | --- |
| **ŽIADOSŤ O PREDĹŽENIE DOBY UPLATŇOVANIA ROZHODNUTIA**  **O ŽIADOSTI O PRIJATIE OPATRENIA NA DOMÁCOM TRHU** | |
| **1. Údaje o žiadateľovi**  **(držiteľ rozhodnutia podľa § 2 písm. b) bod 2 zákona č. .../2013 Z. z.):**  Obchodné meno/názov:  Titul, meno a priezvisko:  Funkcia:  Sídlo/adresa miesta podnikania/adresa trvalého pobytu:  PSČ, mesto (obec):  Štát:  Telefónne číslo:  Číslo faxu:  E-mailová adresa: | **Potvrdenie o prijatí žiadosti o predĺženie doby uplatňovania rozhodnutia o žiadosti o prijatie opatrenia na domácom trhu:**  Dátum:  Podpis a odtlačok  úradnej pečiatky: |
| **2. Údaje o zástupcovi**  **(podľa § 3 ods. 7 zákona č. ../2013 Z. z.):**    Obchodné meno/názov:  Titul, meno a priezvisko:  Poštová adresa:  Telefónne číslo:  Číslo faxu:  E-mailová adresa: |
| **3.** Žiadam o predĺženie doby uplatňovania rozhodnutia č. ....................... zo dňa ......................,  na základe ktorého colné orgány prijímajú opatrenia na domácom trhu, na obdobie ďalších  dvoch rokov. | |
| **4.** Súhlas so zverejnením osobných údajov: □ Áno □ Nie | |
| **5.** Mesto (obec) a štát: Dátum: Podpis žiadateľa: | |
| **SPÔSOB VYBAVENIA ŽIADOSTI O PREDĹŽENIE DOBY UPLATŇOVANIA ROZHODNUTIA O PRIJATÍ OPATRENIA NA DOMÁCOM TRHU** | |
| □ Žiadosť sa schvaľuje.  Doba uplatňovania rozhodnutia č. ................. zo dňa ................... sa predlžuje do .....................  Dátum:  Podpis osoby konajúcej v mene  Finančného riaditeľstva Slovenskej republiky  a odtlačok úradnej pečiatky: | |
| □ Žiadosť sa zamieta rozhodnutím č. ........................................... zo dňa ..............................  Dátum:  Podpis osoby konajúcej v mene  Finančného riaditeľstva Slovenskej republiky  a odtlačok úradnej pečiatky: | |

**Vysvetlivky:**

1. Žiadosť sa vypĺňa tlačenými písmenami. V odseku 1 sa uvádzajú údaje o žiadateľovi. Obchodné meno, titul, meno a priezvisko alebo názov žiadateľa sa uvádza podľa zápisu v obchodnom registri alebo v živnostenskom registri. Pri označení štátu sa použije dvojmiestny alfabetický kód podľa normy ISO 3166.

2. V odseku 2 sa uvádzajú údaje o zástupcovi oprávneného zastupovať žiadateľa pri úkonoch súvisiacich s prijímaním opatrení na domácom trhu na základe rozhodnutia o schválení žiadosti o prijatie opatrenia na domácom trhu.

3. V odseku 3 sa uvádza číslo rozhodnutia, o ktorého predĺženie doby uplatňovania sa žiada.

4. V odseku 4 sa uvádza súhlas so zverejnením osobných údajov uvedených v odsekoch 1 a 2.

5. V odseku 5 sa uvádza miesto, štát a dátum podania žiadosti a podpis žiadateľa.

6. Odseky sivej farby vyplní Finančné riaditeľstvo Slovenskej republiky.